MK ออกหุ้นกู้ 800 ลบ.อายุ 2 ปี 10 เดือน ชูดอกเบี้ยสูง 5.60% ขายรายใหญ่-สถาบัน
MK ออกหุ้นกู้ 800 ลบ.อายุ 2 ปี 10 เดือน ชูดอกเบี้ยสูง 5.60% ขายรายใหญ่-สถาบัน
5 พ.ค. 2564

บริษัท มั่นคงเคหะการ จำกัด (มหาชน) หรือ MK ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2564 มูลค่าไม่เกิน 800 ล้านบาท แบ่งเป็นมูลค่าเสนอขายไม่เกิน 500 ล้านบาท หุ้นกู้สำรองเพิ่มเติมไม่เกิน 300 ล้านบาท อายุหุ้นกู้ 2 ปี 10 เดือน ครบกำหนดไถ่ถอนปี พ.ศ.2567 อัตราดอกเบี้ยคงที่ร้อยละ 5.60 ต่อปี ชำระดอกเบี้ยทุก 3 เดือนตลอดอายุหุ้นกู้
บริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 24-25 และวันที่ 27 พ.ค. 64 ผ่านผู้จัดการการจัดจำหน่ายหุ้นกู้ ได้แก่ บล.ฟินันซ่า บล.ฟินันเซีย ไซรัส บล.เคจีไอ (ประเทศไทย) และ บล.โกลเบล็ก
บริษัท ทริสเรทติ้ง จำกัด จัดอันดับเครดิตของบริษัท อยู่ที่ “BBB-” แนวโน้มอันดับเครดิต “คงที่” เมื่อวันที่ 21 เม.ย. 64
บริษัทมีวัตถุประสงค์การใช้เงินจากการเสนอขายหุ้นกู้ครั้งนี้เพื่อชำระหนี้เดิมของบริษัท จำนวน 500 ล้านบาท และอีกจำนวน 300 ล้านบาท นำไปใช้เป็นเงินทุนหมุนเวียนของบริษัท